સ્ટેશનરી કીટના વિતરણ માટેના કાર્યક્રમનું મુખ્ય આયોજન ડૉ. કોમલ સરધારા તથા બંસરી કલસરીયા દ્વારા કરવામાં આવ્યું હતું. સરકારી શાળામાં અભ્યાસ કરતા જરૂરિયાતમંદ વિદ્યાર્થીઓને સ્પંદન ટ્રસ્ટ તરફથી કંઇક ઉપહાર આપીને તેઓને સહાયકારી બનવાનું અમદાવાદ સ્પંદન ટીમના સભ્યો દ્વારા નક્કી કરવામાં આવ્યું હતું. આથી વિદ્યાર્થીઓને અભ્યાસમાં ઉપયોગી થઇ શકે તે માટે તેઓને સ્ટેશનરી કીટ ભેટમાં આપવાનો નિર્ણય લેવામાં આવ્યો હતો. આ ઉમદા કાર્યક્રમમાં હાજરી આપવા માટે પ્રેસિડેન્ટ ડૉ. પાર્થ ગોલ એક દિવસ અગાઉ અમદાવાદ પહોંચી ગયા હતા.